Document ID: 31997R2444

ΚΑΝΟΝΙΣΜΟΣ (ΕΚ) αριθ. 2444/97 ΤΟΥ ΣΥΜΒΟΥΛΙΟΥ της 22ας Σεπτεμβρίου 1997 για τροποποίηση του δημοσιονομικού κανονισμού της 21ης Δεκεμβρίου 1977 που εφαρμόζεται στο γενικό προϋπολογισμό των Ευρωπαϊκών Κοινοτήτων
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 209,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
τη γνώμη του Ελεγκτικού Συνεδρίου (3),
Εκτιμώντας:
ότι το άρθρο 5 παράγραφος 2 του κανονισμού (ΕΟΚ) αριθ. 729/70 του Συμβουλίου, της 21ης Απριλίου 1970, σχετικά με χρηματοδότηση της κοινής γεωργικής πολιτικής (4) προβλέπει ένα νέο σύστημα εκκαθάρισης των λογαριασμών του τμήματος εγγυήσεων του Ευρωπαϊκού Γεωργικού Ταμείου Προσανατολισμού και Εγγυήσεων 7 ότι το σύστημα αυτό αφορά το διαχωρισμό της παλαιάς εκκαθάρισης λογαριασμών σε δύο χωριστούς τύπους αποφάσεων, η μία από τις οποίες αφορά τη λογιστική εκκαθάριση των λογαριασμών που διαβιβάζονται από τα κράτη μέλη και η άλλη την ενδεχόμενη άρνηση της ανάληψης από το ταμείο των δαπανών οι οποίες δεν διενεργήθηκαν σύμφωνα με τους κοινοτικούς κανόνες 7 ότι προκειμένου να καθορισθεί, ιδίως, η δημοσιονομική διαχείριση των αρνητικών αποφάσεων, θα πρέπει να προσαρμοστεί το άρθρο 102 του δημοσιονομικού κανονισμού της 21ης Δεκεμβρίου 1977, που εφαρμόζεται στο γενικό προϋπολογισμό των Ευρωπαϊκών Κοινοτήτων (5) στη νέα διάρθρωση της εκκαθάρισης των λογαριασμών 7
ότι η διαδικασία συνεννόησης που προβλέπεται στην κοινή δήλωση του Ευρωπαϊκού Κοινοβουλίου, του Συμβουλίου και της Επιτροπής, της 4ης Μαρτίου 1975 (6) και στο άρθρο 140 του δημοσιονομικού κανονισμού έχει πραγματοποιηθεί,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 102 του δημοσιονομικού κανονισμού αντικαθίσταται από το ακόλουθο κείμενο:
«Άρθρο 102
1. Η απόφαση εκκαθάρισης των λογαριασμών που προβλέπεται στο άρθρο 5 παράγραφος 2 στοιχείο β) του κανονισμού (ΕΟΚ) αριθ. 729/70 έχει ως αντικείμενο τον καθορισμό του ποσού των δαπανών που έχει πραγματοποιήσει κάθε κράτος μέλος κατά τη διάρκεια του εξεταζόμενου οικονομικού έτους, και οι οποίες πρέπει να αναγνωρισθούν ότι βαρύνουν το ΕΓΤΠΕ, με την επιφύλαξη των μεταγενέστερων αποφάσεων, σύμφωνα με την παράγραφο 2 στοιχείο γ) του εν λόγω άρθρου.
2. Οι αποφάσεις που αναφέρονται στο άρθρο 5 παράγραφος 2 στοιχείο γ) του κανονισμού (ΕΟΚ) αριθ. 729/70 έχουν ως αντικείμενο τον καθορισμό των δαπανών οι οποίες, λόγω του γεγονότος ότι τα σχετικά προς αυτές μέτρα δεν εφαρμόσθηκαν σύμφωνα με τους κοινοτικούς κανόνες, πρέπει να αποκλεισθούν από την κοινοτική χρηματοδότηση που αναφέρεται στα άρθρα 2 και 3 του εν λόγω κανονισμού.
3. Το χρονοδιάγραμμα της εκκαθάρισης λογαριασμών προβλέπεται στον κανονισμό (ΕΟΚ) αριθ. 729/70.
4. Το αποτέλεσμα της απόφασης που αναφέρεται στην παράγραφο 1, το οποίο συνιστά την ενδεχόμενη διαφορά μεταξύ του συνόλου των δαπανών που καταλογίστηκαν στους λογαριασμούς ενός δεδομένου οικονομικού έτους, κατ' εφαρμογή των άρθρων 100 και 101, και του συνόλου των δαπανών που αναγνώρισε η Επιτροπή κατά την εκκαθάριση, αναγράφεται σε ένα μόνο άρθρο ως επιπλέον δαπάνη ή ως μείωση δαπάνης.
5. Τα αποτελέσματα των αποφάσεων που αναφέρονται στην παράγραφο 2 αναγράφονται σε ένα μόνο άρθρο ως μείωση δαπάνης.»
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Σεπτεμβρίου 1997.

Labels: 4
15